el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el en az it es es en en el en el el el el el el el el el el el el el ja el ja el ja el ja el zh el ja el ja el ja el ja el fr el zh el ja el fr el zh el zh el el el el el en el el el el el en el en
Στην εισαγωγική του ομιλία, ο Πρόεδρος του Συνδέσμου Προπονητών, Άντρος Κουλουμπρής αναφέρθηκε στη στενή σχέση που αναπτύσσεται με το Πανεπιστήμιο Λευκωσίας αλλά και στην προσήλωση του Συνδέσμου στην επιμόρφωση και εκπαίδευση των μελών του. Σε αυτά τα πλαίσια διοργανώθηκε η παρουσίαση – η είσοδος ήταν δωρεάν ενώ δόθηκαν διπλώματα παρακολούθησης.
Ο Πρόεδρος του Διοικητικού Συμβουλίου του Πανεπιστημίου Λευκωσίας δρ. Νίκος Καρτακούλλης αναφέρθηκε στις περσινές δράσεις στις οποίες από κοινού προχώρησαν το Πανεπιστήμιο και ο Σύνδεσμος και προανάγγειλε κι άλλες, ενώ δήλωσε ενθουσιασμένος από τη μεγάλη ανταπόκριση των προπονητών.
Το βιβλίο του Σερ Αλεξ Φέργκουσον με τίτλο «Leading» διδάσκεται στο Business School του Πανεπιστημίου του Χάρβαρντ, όπου διδάσκει και ο ίδιος ο Σκοτσέζος πρώην προπονητής. Όπως είπε ο δρ. Καρτακούλλης «ο Φέργκουσον είχε εμπειρική και όχι ακαδημαϊκή μόρφωση, καθώς εγκατέλειψε το σχολείο στα 16 του για ν’ αφοσιωθεί στο ποδόσφαιρο, όμως είχε ταλέντο στη διαχείριση και ηγεσία».
Το Πανεπιστήμιο του Χάρβαρντ, ίσως το καλύτερο στον κόσμο για επίδοξους μάνατζερ επιχειρήσεων, ανέλυσε και κωδικοποίησε σε οκτώ σημεία τη φόρμουλα επιτυχίας του Φέργκουσον.
Την επιμορφωτική εκδήλωση τίμησαν με την παρουσία τους ο Ομοσπονδιακός προπονητής της Εθνικής Ανδρών, Χριστάκης Χριστοφόρου, ο τεχνικός διευθυντής της ΚΟΠ, Σάββας Κωνσταντίνου, ο τεχνικός διευθυντής της Ομόνοιας, Νίκος Νταμπίζας, οι πρώην διεθνείς ποδοσφαιριστές Μαρίνος Σατσιάς και Σάββας Πουρσαϊτίδης, οι ποδοσφαιριστές της ΑΕΚ, Ηλίας Χαραλάμπους και Κωνσταντίνος Χαραλαμπίδης και πολλοί άλλοι.
«Ο ηγέτης πρέπει να εμπνέει»
«Οι βασικοί παράμετροι της επιτυχίας σε όλες τις επιχειρήσεις είναι η σωστή ηγεσία και η τύχη» αναφέρθηκε και προστέθηκε πως «το πιο βασικό χαρακτηριστικό του ηγέτη είναι να εμπνέει» ενώ υπογραμμίστηκαν δύο βασικά χαρακτηριστικά: η προσαρμοστικότητα και η ευελιξία που πρέπει να έχει ο σωστός μάνατζερ.
Επίσης, λέχθηκε ότι «δουλειά του διαχειριστή μιας ομάδας, του μάνατζερ, είναι η διαχείριση των διαθέσιμων πόρων, δηλαδή των υποδομών, των χρημάτων και των ανθρώπων». Επεξηγήθηκε πως καθώς τις πλείστες φορές οι υποδομές και τα χρήματα είναι δεδομένα, τη διαφορά μπορεί να κάνει η διαχείριση των ανθρώπων της ομάδας. Σε αυτό το σημείο αναφέρθηκαν τα παραδείγματα της Λέστερ και της Εθνικής Ελλάδας του 2004.
«Είναι σημαντικό ο προπονητής να κάνει όλα τα μέλη της ομάδας να νιώθουν χρήσιμα, ακόμα και τους μασέρ και τους φροντιστές», λέχθηκε. Αναφέρθηκε το παράδειγμα ενός φροντιστή της Γιουνάιτεντ που κουβαλούσε το αθλητικό υλικό και όταν τον ρώτησε δημοσιογράφος τι ακριβώς κάνει είπε «βοηθάω την ομάδα να κερδίσει τον αγώνα». Υπογραμμίστηκε πως «ο προπονητής είναι ο ηγέτης του ποδοσφαιρικού οργανισμού. Δεν είναι ούτε ο πρόεδρος, ούτε κάποιος άλλος».
Κάτι που αναφέρει ο Φέργκουσον στο «Leading» είναι πως «για 20 χρόνια δεν έκανα την προπόνηση στην ομάδα, αλλά έπινα καφέ έξω από τις γραμμές, παρακολουθώντας τους βοηθούς μου και παίρνοντας σημειώσεις». Σημειώθηκε ότι «δουλειά του μάνατζερ δεν είναι η διεκπεραίωση της εργασίας, αλλά ο σωστός καταμερισμός της. Η επιλογή των κατάλληλων ανθρώπων, η επίβλεψη και η παρέμβαση, όταν και όπου χρειάζεται».
Αναφορά έγινε στη μέθοδο του Φέργκουσον να κάνει παρατηρήσεις, στριμώχνοντας στη γωνιά και φωνάζοντας στα μούτρα του ποδοσφαιριστή, στον οποίον μετά έδινε την ευκαιρία να επανορθώσει. «Δεν σημαίνει πως αυτό είναι το σωστό. Εάν δείτε, ο Κλοπ και ο Μουρίνιο έχουν διαφορετικό  τρόπο», εξήγησε ο δρ. Καρτακούλλης.
Επίσης, τονίστηκαν οι δυσκολίες που έχει η διαχείριση ποδοσφαιριστών – αστέρων που έχουν τα πάντα στη ζωή τους και πόσο δύσκολο είναι να τους εμπνεύσει ο προπονητής και να τους δώσει κίνητρο να ματώσουν τη φανέλα, ενώ σημειώθηκε πως «όταν ο προπονητής νιώσει ικανοποιημένος με τις επιτυχίες του, αυτόματα ο κύκλος του έχει κλείσει».